  Анжелика Тихонова корреспондент Евгений Мерзляков Ижкарын «Удмурт йӧ» («Удмуртский лёд») фестиваль йылпумъяськиз. Кибашлыос йӧлэсь 13 синпелетъёс лэсьтӥзы. Элькунысь лулчеберетъя министр Владимир Соловьёв но йӧскалык политикая министр Лариса Буранова усточиосты дипломъёсын но синпель кузьымъёсын пусйизы. 7-тӥ тулыспалэ Ижкарысь «Пыраклы Россиен» монумент дорын ортчем сӥё-дано ужрадэ ивортодэтъя «Удмуртия» агентстволэн корреспондентэз но пыриськиз. Мынам уже «Ветер перемен» нимаське. Кык кылын вераса, со осконлыкез возьматон, тыршон, коллективен ужан сярысь но соослэн дуннеез воштыны луонлыксы сярысь. Мон фестивале кыкетӥзэ пыриськисько, радъясьёсты тодӥсько. Куке малпан но сое улонэ пыӵатыны луонлык вань – со туж умой. <…> «Удмурт йӧ» фестивале мукет пыриськисьёслэн но ужъёссы синмаськымонэсь. Мон адӟи, кызьы соос кӧня ке нунал ӵоже вань кужымзэс сётыса ужазы, урод но кезьыт куазь шоры учкытэк, ӟеч ужъёс лэсьтӥзы Кирилл Агафонов, кибашлы, «Ветер перемен» синпелетэз лэсьтӥсь (Ижкар) «Удмурт йӧ» фестивальысь ужъёс 13 фото 2021-тӥ арын фестивале пыриськон понна радъясьёс 13 командаосты бырйизы. Отчы  Ижкарысь, Москваысь но улосвылысьтыз, Екатеринбургысь но Свердловск улосвылысь, Пермьысь но Пермь шаерысь, Ханты-Мансийск автоном округысь но Узбекистанысь кибашлыос пыризы. «Удмурт йӧ» фестивалез нырысьсэ ум ортчытӥське ни. Ӵектос кельшиз. <…> Со туж умой, асьмелэн таӵе аспӧртэм усточиосмы вань шуыса. Тау карисько соослы Удмуртиын улӥсьёслы но куноослы таӵе кузьым лэсьтэмзы понна Владимир Соловьёв, Удмуртиысь лулчеберетъя министрТуэ фестивалез 2020-тӥ арын улонысь кошкем суредасьлы Энвиль Касимовлы сӥзизы но «Ворота в будущее» нимазы. Ӵапак со таиз арлы конкурслэсь тематиказэ малпаз вал. Радъясьёс суредасьёслы эрик сётӥзы. Скульпторъёс 1-тӥ тулыспалэ ужаны кутскизы. Табере вань мылкыд карисьёс соослэсь кибервылзэс рос-прос учкыны быгатозы. Жаль, фигураосты пыраклы кельтыны уг луы. Но соос котькудмылэн сюлэмъёсамы кылёзы. Музъемозь йыбырттӥсько авторъёслы асьмелы таӵе паймымон ужъёс кузьмамзы понна Лариса Буранова, Удмуртиысь йӧскалык политикая министрТодэ вайытом, туэ фестивале пыриськыны 40-лэсь трос куриськонъёс вуизы. Кемалась ик ӧвӧл Ижкарын Кылчинъёслэн но архангелъёслэн фестивальзы но ортчиз. Тегъёс: Мерлык Лулчеберет Ижкар Удмуртия фестиваль кибашлыос  